Λαμία, 12 Ιουλίου 2023

**Θέμα:** Παράταση στην καταληκτική ημερομηνία για την ηλεκτρονική υποβολή των Αιτήσεων και τροποποίηση του χρονοδιαγράμματος έως και τα οριστικά αποτελέσματα για το Πρόγραμμα της Δράσης : «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης» για το σχολικό έτος 2023-2024.

Σύμφωνα με ανακοίνωση της Ε.Ε.Τ.Α.Α. Α.Ε. σας ενημερώνουμε ότι, με γνώμονα την καλύτερη δυνατή κάλυψη των ενδιαφερόμενων αποφασίστηκε παράταση πέντε (5) ημερών στην καταληκτική ημερομηνία υποβολής των αιτήσεων και δύο (2) ημερών στην ημερομηνία υποβολής των ενστάσεων για το πρόγραμμα «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για την πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης» για το σχολικό έτος 2023-2024,

**Η καταληκτική ημερομηνία για την ηλεκτρονική υποβολή των Αιτήσεων Συμμετοχής των ενδιαφερομένων ορίζεται η 16η/07/2023 και ώρα 23:59.**

Ο νόμιμος/η εκπρόσωπος (ο γονέας ή το πρόσωπο που έχει τη γονική μέριμνα ή την επιμέλεια του ωφελούμενου, ο ανάδοχος γονέας, ο επίτροπος ή ο δικαστικός συμπαραστάτης) μπορούν να υποβάλλουν την αίτηση τους μόνο ηλεκτρονικά, μέσω της ειδικής εφαρμογής στην ιστοσελίδα της Ε.Ε.Τ.Α.Α. Α.Ε. (www.eetaa.gr) κάνοντας χρήση των κωδικών-διαπιστευτηρίων Taxisnet .

Ακολούθως το χρονοδιάγραμμα υλοποίησης της δράσης, διαμορφώνεται ως εξής:

**ΧΡΟΝΟΔΙΑΓΡΑΜΜΑ ΥΠΟΒΟΛΗΣ ΑΙΤΗΣΕΩΝ -ΑΠΟΤΕΛΕΣΜΑΤΑ**

|  |  |
| --- | --- |
| **ΦΑΣΕΙΣ ΥΠΟΒΟΛΗΣ ΑΙΤΗΣΕΩΝ – ΑΠΟΤΕΛΕΣΜΑΤΑ**  | **ΗΜΕΡΟΜΗΝΙΕΣ** |
| **Υποβολή αιτήσεων**  | **20/6 -16/7/2023** |
| **Προσωρινοί Πίνακες Αποτελεσμάτων** | **19/7/2023** |
| **Υποβολή Ενστάσεων** | **20-24/7/2023** |
| **Οριστικοί Πίνακες Αποτελεσμάτων** | **28/7/2023** |

Δικαίωμα υποβολής αίτησης στην Πρόσκληση έχουν α) ο γονέας παιδιού βρεφικής, προσχολικής, σχολικής ηλικίας, εφήβου και ατόμου με αναπηρία, β) άτομο, το οποίο έχει με δικαστική απόφαση την επιμέλεια του παιδιού, γ)άτομο, το οποίο έχει οριστεί δικαστικός συμπαραστάτης ή ασκεί επιμέλεια του συμπαραστατούμενου με δικαστική απόφαση, ή έχει τη φροντίδα του ατόμου με αναπηρία ή είναι ανάδοχος γονέας με ενεργή αναδοχή στο Εθνικό Μητρώο Εγκεκριμένων Αναδοχών, ενώ κριτήρια επιλογής είναι η οικονομική κατάσταση (ετήσιο συνολικό εισόδημα) και η οικογενειακή κατάσταση – κοινωνικά κριτήρια. Εξαιρείται των προϋποθέσεων συμμετοχής που αφορούν στο ύψος του οικογενειακού εισοδήματος, ο αιτών που: α)υποβάλλει αίτηση για παιδί ή άτομο με αναπηρία και μόνο για το παιδί/άτομο αυτό και β)ανήκει ο ίδιος στην ομάδα των ΑμεΑ,(όχι το έτερο μέλος, με ποσοστό αναπηρίας άνω του 67%). Οι ενδιαφερόμενες/οι εφόσον επιλεγούν, λαμβάνουν «Αξία Τοποθέτησης» (voucher) προκειμένου οι ίδιες/οι να επιλέξουν το Φορέα/Δομή που επιθυμούν να φιλοξενηθεί το τέκνο τους.

Τα Κέντρα Δημιουργικής Απασχόλησης που θα λειτουργήσουν στο Δή μο μας είναι τα ακόλουθα:

Τα ΚΔΑΠ του Δήμου Λαμιέων λειτουργούν για τέταρτη χρονιά με βάση συγκεκριμένο πρόγραμμα σπουδών της Αλεξάνδρας Μέριανου, η οποία έχει την επιμέλεια τόσο της εκπαίδευσης των παιδαγωγών μας, όσο και της καλλιτεχνικής υλοποίησης του προγράμματος και των δράσεων των ΚΔΑΠ.

Συγκεκριμένα το πρόγραμμα σπουδών περιλαμβάνει Μουσικοκινητική Αγωγή, Θεατρικό Παιχνίδι, Παιδικό Μιούζικαλ, Εικαστικά, Σκάκι, Παραδοσιακοί και Μοντέρνοι χοροί , Μουσειακή Αγωγή, Μαγειρική, Αθλητικές Δραστηριότητες, Αγγλικά, Ιταλικά και συμμετοχή σε δράσεις Κοινωνικού Χαρακτήρα (συμμετοχή μας την Παγκόσμια Ημέρα Ευχής στη δράση του Make a Wish) καθώς και σε θεματικά projects ( Συμμετοχή στο στολισμό της πόλης μας τα Χριστούγεννα με την πόλη της Ευτυχίας «Πόλη της Ευτυχίας»)

Αναφορικά με τη λειτουργία του ΚΔΑΠ μεΑ το οποίο λειτουργεί ήδη τέσσερα χρόνια, προσαρμόζουμε το πρόγραμμα σπουδών εστιάζοντας στη βελτίωση της ποιότητας ζωής των παιδιών με αναπηρία, στην ανάπτυξη αλλά και την ενίσχυση των δεξιοτήτων τους, καθώς και στη δημιουργία ενός ασφαλούς πλαισίου αποδοχής, εμπιστοσύνης, δημιουργικότητας και έκφρασης.

Η δράση υλοποιείται μέσα από ετήσιο κύκλο Πρόσκλησης, μέγιστης διάρκειας 11 μηνών, που αντιστοιχεί στο σχολικό έτος 2023-2024 (από την 1η Σεπτεμβρίου 2023 έως την 31η Ιουλίου 2024).

Για Περισσότερες πληροφορίες μπορείτε να καλέστε στα τηλ: 2231022322 -2231030730-2231020767 ή να αποστείλετε e-mail στο koinlam@otenet.gr

Video εγγραφών:

https://www.youtube.com/watch?v=zoijERg-kF4

Video Δράσεων ΚΔΑΠ:

https://www.youtube.com/watch?v=hErdH2gU4rU

<https://www.youtube.com/watch?v=VdKFjaElNlw>

<https://www.youtube.com/watch?v=y_qqIDWeSbU>